VLÁDA SLOVENSKEJ REPUBLIKY



NÁVRH

UZNESENIE VLÁDY SLOVENSKEJ REPUBLIKY

**č. ...**

z ...

**k návrhu na prístup Slovenskej republiky k Ženevskému aktu Lisabonskej dohody o označeniach pôvodu a zemepisných označeniach**

|  |  |
| --- | --- |
| Číslo materiálu: |   |
| Predkladateľ: | predseda Úradu priemyselného vlastníctva SR |

Vláda

1. súhlasí

A.1. s prístupom Slovenskej republiky k Ženevskému aktu Lisabonskej dohody o označeniach pôvodu a zemepisných označeniach (ďalej len „Dohovor“);

1. odporúča

prezidentke SR

 B.1. ratifikovať Dohovor po vyslovení súhlasu Národnej rady SR,

Národnej rade SR

B.2. vysloviť súhlas s Dohovorom a rozhodnúť, že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi;

1. poveruje

predsedu vlády

* 1. predložiť Dohovor Národnej rade SR na vyslovenie súhlasu a na rozhodnutie,
	že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi,

predsedu Úradu priemyselného vlastníctva SR

* 1. odôvodniť návrh na vyslovenie súhlasu s Dohovorom v  Národnej rade SR;
1. ukladá

predsedovi Úradu priemyselného vlastníctva SR

* 1. požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti Dohovoru pre Slovenskú republiku,
	2. požiadať ministra zahraničných vecí a európskych záležitostí zabezpečiť vyhlásenie Dohovoru v Zbierke zákonov SR.

Vykonajú: predseda vlády

minister zahraničných vecí a európskych záležitostí

predseda Úradu priemyselného vlastníctva SR

Na vedomie: prezidentka SR

predseda Národnej rady SR